OpenLLM-France/wikimedia huggingface dataset:
# Teodoro I.a Errusiakoa

Teodoro I.a Ivanovitx (errusieraz Фёдор I Иоа́ннович, Fiodor I Joanovitx) (Mosku, 1557ko maiatzaren 31- Ibidem, 1598ko urtarrilaren 6a) Errusiako tsarra izan zen, Ivan Izugarria eta Anastasia Romanovaren semea. Teodoro Kanpailaria bezala ezagutzen da, bidaiatzeko eta elizateko kanpaiak jotzeko zuen ohituragatik.

## Biografia

Teodoro I.a Ivanovitx Moskun jaio zen, 1557ko maiatzaren 31n. Gurasoak Ivan Izugarria eta Anastasia Romanova izan zituen eta bikotearen hirugarren semea izan zen. Berehala konturatu ziren ingurukoak, Teodorok ez ziola jaramonik egiten printze izateari, agian ez zuelako bere burua oinordeko ikusten, anaia zaharrenak eramango baitzuen koroa. Baina Iván Ivánovich zarévichak ez zuen sekula itxaropen hori beteko, aitarekin izandako haserrealdi batean hil baitzen 1500ean. Aita Ivan Izugarriak ere ez zion agintea hartzeko tankerarik ikusten eta horregatik ezarri zuen, bera hiltzean, Teodorok gobernatuko zuela, baina Ivanen suia eta Teodororen koinadua zen Boris Godunovek lideratutako erregeorde batzuek lagunduta.
1584an, Ivan Izugarria hil egin zen eta Boris Godunoventzako erraza izan zen erregeordetzako aurreikusita zeudenak baztertu eta berak bakarrik hartzea Irene Fiódorovna Godunova Borisen arrebarekin ezkonduta zegoen Teodororenganako bidea. Gainera, Teodorok ez zuen politikan interesik jartzen eta denbora gehiena errezatzen, meditatzen edo kristau testuak irakurtzen ematen zuen, mojea balitz bezala, eta Boris Godunovek hartzen zuen gobernu eta administraritzarako ardura.
Godunovek hartu behar izan zuen Errusia tartaroengandik defendatu eta Ivan Izugarriak konkistatutako lurren jabetza ziurtatzeko lana. Teodorok burututako ekimen garrantzitsu bakarra, 1588an Moskuko patriarkadua ezartzea izan zen, horrela errusiar Eliza Ortodoxoa otomandarretatik aske geratu zelarik (ez horrela Alejandria, Istanbul edo Jerusalem.
1591n, anaia Dimitri Ivánovich zarévicha hil zen eta ezinbestekoa zen Teodororentzat oinordekoa izatea, hau da, Rúrik dinastiari tronua ziurtatuko zion semea izatea, baina ez zuen lortuko eta izan zuen alaba bakarra 1594an hil zen, umea oraindik, Teodoro depresio larri batean murgildu zelarik.
1598ko urtarrilean hil zen, oinordekoa izan zitekeen seme preziaturik gabe eta bere erregealdia Ivan I.a Errusiakotik zetorren Rúrik dinastiaren azkena izan zen. Ondoren, Errusia Garai Nahaspilatsua deritzonean sartuko zen.
Eliza Ortodoxoan santutzat hartzen da. Jaieguna urtarrilaren 7an ospatzen da (urtarrilaren 20an egutegi gregorianoan).
# Teodoro I.a Laskaris

Teodoro I.a Laskaris (grezieraz: Θεόδωρος Α' Λάσκαρις, Theodōros I Laskaris; Konstantinopla, c. 1174 – 1222) Nizeako enperadore bizantziarra, 1204-1222 urteetan, Nizeako inperioaren sortzailea. Soldadu kristauek Konstantinopla hartu zutenean (1204), Nizean hartu zuen bizilekua. David Komneno, Trebisondako enperadorea, garaitu zuen. 1208. urtean Nizeako enperadore izendatu zuten. 1211. urtean latinoek garaitu zuten Misian. Ahalegin handiak egin zituen Konstantinopla berreskuratzeko, baina ez zuen arrakastarik izan. Ia Asia Txiki osora hedatu zuen aginpidea, eta bizantziarren tradizioak gorde zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-1-14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 179. araua: Bizantziar Inperioko pertsona-izenak, euskaltzaindia.eus
* Datuak: Q37086
* Multimedia: Theodoros I Laskaris / Q37086
# Teodoro Gamón

Teodoro Gamón musikaria izan zen, eta Errenteriako Musika Bandaren sortzaile eta zuzendaria urte askotan.
Gipuzkoako diputatua izan zen, lehenengo alderdikoa (partido primero) 1871ko uztailean egin zen batzarretik aurrera.

## Erreferentziak

* ↑ «Errenteriako Musika Kultur Elkarteko Banda ? EMKE» www.kulturklik.euskadi.eus 2018-05-14 (Noiz kontsultatua: 2021-07-10).
* ↑ «Gamón, Teodoro de - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-07-10).

## Ikus, gainera

* Jose Maria Iraola
* José Erviti Segarra
* Hipolito Gezala
* Zentenarioa
* Madalenak

## Kanpo estekak

* Datuak: Q109331795
# Teodoro García Egea

Teodoro García Egea (Cieza, Murtziako Erkidegoa, 1985eko urtarrilaren 27a) espainiar politikari bat da. Espainiako Alderdi Popularra alderdiaren diputatua izan da Espainiako Kongresuan X, XI eta XII agintaldietan.
Cartagenako Unibertsitate Politeknikoan Telekomunikazio ingeniaritzan lizentziatua eta doktoratua da. 2007-2009 artean Ciezako PPko zinegotzia izan zen. Murtzia Eskualdeko Energia Kudeaketa Agentziaren zuzendaria eta Murtziako Eskualdeko PPko teknologia idazkaria izan zen, bai eta erkidego horretako Alderdi Popularreko Belaunaldi Berrien idazkari ordea ere.
2012an Espainiako Kongresura Jaime García-Legaz alderdikidea ordezkatuz sartu zen, eta 2015 eta 2016an berhautatua izan zen.
2018ko uztailaren 26ean Alderdiko Popularreko Pablo Casado presidenteak alderdi horretako idazkari nagusi izendatu zuen.

## Kanpo estekak

* Webgune ofiziala (Gaztelaniaz)
* Datuak: Q27756136
* Multimedia: Teodoro García Egea / Q27756136
# Teodoro Gonzalez de Zarate

Teodoro Gonzalez de Zarate (Gasteiz, 1882ko azaroaren 9a - Azazetako mendatea, 1937ko martxoaren 31) arabar enpresaburu eta politikaria izan zen, jaioterriko alkatea izandakoa.
Lanbidez industrialaria (La Favorita lantegia), Gonzalez de Zarate Partido Republicano Autónomo Alavés (PRA), Acción Republicana eta, azkenean, Izquierda Republicana alderdien kidea izan zen. Espainiako Bigarren Errepublika eratu zuten udal-hauteskundeetan zinegotzi hautatu zuten. Gero eta 1934ra arte, alkate hautatu zuten. Urte hartan 1934ko Iraultza eta gero, CEDAk udala lortu zuen. 1936an Fronte Popularrak hauteskundeak irabazi zituenean, berriro izendatu zuten.
Gerra Zibila piztu zenean, Errepublikaren alde egin zuen eta errekete talde batek kartzelan sartu zuen. Donostiatik zetozen falangista batzuk, beste hamabost lagunekin batera, kartzelatik "atera" eta Azazetako sarraskian, Lizarra-Gasteiz errepidearen ondoan, erail zuten. Emilio Mola jeneralak berak aginduta, gasteiztarren artean bere heriotzak zirrara ikaragarria eragin zuen.
Gasteizen, badago bere izena daraman kale bat.

## Erreferentziak

* ↑ Egaña, Iñaki. (2005). Quién es quién en la historia del país de los vascos. Txalaparta, 220 or. ISBN 9788481363999..
* ↑ Egaña, Iñaki. (2009). Los crímenes de Franco en Euskal Herria, 1936-1940. Txalaparta, 132-133 or. ISBN 9788481365597..
* ↑ Rivera Blanco, Antonio. Historia de Álava. 17 Ediciones Nerea, 584-586 or. ISBN 9788489569959..
* ↑ de Pablo Contreras, Santiago. (1990). «El control político del Ayuntamiento de Vitoria durante la Segunda República» Cuadernos de Sección. Historia-Geografía 15: 256-259, 263, 268..
* ↑ «Zarate, Teodoro González de» Auñamendi Eusko Ikaskuntza (Noiz kontsultatua: 2024-03-30).
* ↑ Ugarte, Javier. (2007-3-31). «31 de marzo, día en defensa de la democracia» El País.
* ↑ «Un alcalde republicano para sustituir a Adolfo Suárez en el callejero de Vitoria» El Correo 2015-06-29.

## Kanpo estekak

* Datuak: Q647868
# Teodoro Dublang

Teodoro Dublang Uranga (Gasteiz, Araba, 1874ko azaroaren 9a - 1940ko urtarrilaren 11) euskal herritar margolaria zen.

## Bizitza eta lana

Gasteizen jaio zen 1874. urtean. 10 urte zituenean umezurtz geratu zen eta bere osaba Gregorio Dublangek eta izeko Juana Tolosanak beren etxean jaso zuen. Ingeniari militar bezala Kuban kanpaina egin zuen. Bere lanbidea margolaritzarekin adostu zuen.
Ignacio Diaz de Olano margolariaren estudioan margolaritza ikasi zuen. Europatik bidaiatu zuen eta pinakoteka ugari bisitatu zituen. Madrilgo Arte Ederretako Zirkulura eta Pradoko Museora sarritan joan zen. El Greco eta Francisco Goya margolarien lanak miresten zituen. 1910eko hamarkadako erdialdera Madrilgo Salamanca auzoko Villanueva kalean estudio bat ireki zuen.
1913ko uztailean Tolosan ospatu zen Euskal Artisten Erakusketan parte hartu zuen. 1916ko abuztuan Gasteizko Langileen III. Lehiaketan parte hartu zuen. Bertan Las Conchillas del Ebro (Salinillas de Buradón), Nublado, Sol de la tarde, Salinillas de Buradón eta Estudio izeneko hiru margolan aurkeztu zituen. 1934ko abuztuan Ignacio Diaz de Olano eta bere ikasleen erakusketan parte hartu zuen. Gasteizko Arte eta Ofizio Eskolan zortzi margolan erakutsi zituen: Cabeza de estudio, Ramillete de flores, Flores al aire libre, Primavera y otoño, El Maestro (Diaz de Olanoren erretratua), Ermita de Santa Lucía, Estudio al aire libre eta Rioja alavesa.
1936ko abuztuaren 5etik abuztuaren 23ra arte Arabako Artisten Erakusketa prestatu zuen Gasteizko Arte eta Ofizio Eskolan Emilio Ibargoitiarekin batera.
Espainiako Gerra Zibilean bere lanetako asko desagertu ziren. 1940ko urtarrilaren 11n hil zen.

## Kanpo loturak

* (Gaztelaniaz) Teodoro Dublang Auñamendi entziklopedian
* Datuak: Q12267890
* Multimedia: Teodoro Dublang / Q12267890
# Teodoro I.a

Teodoro I.a (Jerusalem, ? - † ?, 649ko maiatzaren 14a) Eliza Katolikoaren 73. Aita Santua izan zen 642 eta 649 urteen bitartean. Monotelismo gogor borrokatu zuen. 649ko Kontzilioa prestatzen ari zela hil zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q104244
* Multimedia: Theodorus I / Q104244
# Teodoro Fernández

Teodoro Oswaldo Fernández Meyzán (San Vicente de Cañete, Peru, 1913ko Maiatzaren 20a - Lima, 1996ko irailaren 17a) futbolari perutarra.

## Ikus, gainera

* Universitario de Deportes
* Datuak: Q379969
* Multimedia: Lolo Fernández / Q379969
# Teodoro Fernández Larrañaga

Teodoro Fernández Larrañaga (Donostia, Euskal Herria, 1948ko apirilaren 11) arkitektoa eta paisajista da Txileko Unibertsitate Katolikoan, bereziki etxebizitza sozialen proiektuetara, unibertsitateko arkitekturara eta arkitektura zibilera zuzenduta. 2014an Arkitektura Sari Nazionala jaso zuen.

## Biografia

Teodoro Fernández Euskal Herrian jaio zen Donostian eta gero Txilera emigratu zuen oso gaztea zela gurasoekin eta anai-arrebekin. Eskolapioen ordena erlijiosoaren Colegio Hispano Americano ikastetxean ikasketak egin zituen.
Txileko Unibertsitate Katoliko Pontifikalean arkitektura ikastera sartu zen eta bertan graduatuko zen 1972an, eta gero Madrilera joan zen ikasketak jarraitzera. Irakasle aritu zen Desarrollo, Concepcióngo, Limako Ricardo Palma eta Argentinako La Plata unibertsitateetan. Gaur egun eskolak ematen ditu Txileko Unibertsitate Katolikoan irakasle titular gisa.

## Lanak

Txileko Santiagoko arkitektura lan batzuk bere egileak dira:
* Mapocho Geltokia Kultura Etxearen (Santiago) birmoldaketa
* Inés de Suárez parkea (Providencia)
* Bicentennial parkea (Vitacura)
* PUC Handitze Zentroko Patioa (Santiago)
* José Luis del Río Rondanelli PUC eraikina (Macul)
* Komunikazio Fakultatea PUC (Santiago)
* Jesusen Bihotzaren tenplua PUC (Macul)
* Scuola Italiana "Vittorio Montiglio" (Las Condes) besteak beste.
* Santísima Trinidad de la Recoletako hilerria.
Quinta Normal berriaren proiektuan ari da lanean
Santiagotik kanpo, Copiapó hiriko Kaukari parkea nabarmendu beharra dago, parke hau hiri horretako mugarri bihurtu da.

## Sariak

* "Fermín Vivaceta" Saria (2002)
* Bikaintasun akademikoaren aitortza (2008)
* Mapocho Geltokia Kultura Zentroaren Ondarearen Reina Sofía Nazioarteko Saria (2008)
* AOA domina handia (2013)
* Arkitektura Sari Nazionala (2014)
* American Institute of Architects-eko ohorezko kidea (Hon. FAIA ), Estatu Batuak. (2016)

## Bibliografia

* Rosas Vera, José. "Teodoro Fernández Larrañaga", Iberoamerikako Arkitektoak Siglo XXI, DR Fomento Cultural BANAMEX, AC México, 2006.
* Palmer, Montserrat. "Teodoro Fernández: Architecture in the landscape", ARQ Chile editoriala, Santiago de Chile, 2008

## Erreferentziak

* ↑ http://cnnchile.com/noticia/2014/12/14/teodoro-fernandez-recibio-el-premio-nacional-de-arquitectura-2014

## Kanpo estekak

* Teodoro Fernández-en webgunea
* Datuak: Q6141767
# Summerhill (New York)

Summerhill Ameriketako Estatu Batuetako inkorporatutako herri bat da. Cayuga konderrian dago, New York estatuan. 1.108 biztanle ditu, 25,98 kilometro koadroko azaleran banatuta.

## Ikus, gainera

* Cayuga konderrian

## Kanpo estekak

* Datuak: Q3710298
# Summerhill (Pennsylvania)

Summerhill Pennsylvaniako borough bat da. Cambria konderrian kokatua dago. 2010ean 490 biztanle zituen, 0,85 kilometro koadrotan banatuta.

## Ikus, gainera

* Cambria konderria

## Kanpo estekak

* Datuak: Q1181282
* Multimedia: Summerhill, Pennsylvania / Q1181282
# Summerhaven (Arizona)

Summerhaven Ameriketako Estatu Batuetako erroldak esleitutako leku bat da. Pima konderrian kokatuta dago, Arizona estatuan. 71 biztanle ditu, 11,750234 kilometro koadroko azaleran banatuta.

## Ikus, gainera

* Pima konderria

## Kanpo estekak

* Datuak: Q31578
* Multimedia: Summerhaven, Arizona / Q31578
# Summerhill (Aberdeen)

Summerhill, Eskoziako Aberdeen hiriko auzo bat da.

## Kanpo estekak

* Datuak: Q16867120
* Multimedia: Summerhill, Aberdeen / Q16867120
# Summerhill (Meath konderria)

Summerhill (irlanderaz: Cnoc an Línsigh) Irlandako udalerri bat da, Meath konderrian dagoena. 2006ko erroldaren arabera 799 biztanle zituen.

## Kanpo estekak

* Datuak: Q2081820
* Multimedia: Summerhill, County Meath / Q2081820
# Summerhill (Wrexham)

Summerhill, galesez: Brynhyfryd, Galesko iparraldeko hiri giroko udalerri bat da, Wrexham konderrian dagoena. Wrexham hiriaren auzunetan dago.

## Kanpo estekak

* Datuak: Q7637597
# Summerland (Kalifornia)

Summerland Ameriketako Estatu Batuetako erroldak esleitutako leku bat da. Santa Barbara konderrian kokatuta dago, Kalifornia estatuan. 1.222 biztanle ditu, 5,151998 kilometro koadroko azaleran banatuta.

## Ikus, gainera

* Santa Barbara konderria

## Kanpo estekak

* Datuak: Q1899860
# The Ladykillers (2004ko filma)

The Ladykillers (euskaraz "Andere Hiltzaileak") 2004ko Ethan Coen eta Joel Coen estatubatuar zinema zuzendarien filma bat da. Tom Hanks, Irma P. Hall, Marlon Wayans, J. K. Simmons, Tzi Ma eta Ryan Hurst aktoreek antzeztu zuten.
Berez, 1955eko izenburu berdineko The Ladykillers britainiar komedia beltzaren berregokitzapen bat da, hura Alexander Mackendrickek zuzendu eta Alec Guinness, Cecil Parker, Herbert Lom, Peter Sellers, Danny Green, Jack Warner eta Katie Johnson aktoreek antzeztua..

## Argumentua

* Oharra: Atal honek istorio osoa edo amaiera argitzen du.
G.H. Dorr (Tom Hanks) irakasle bitxia Munson andrearen (Irma P. Hall) etxera iritsi berri da, adineko emakumezko beltz alarguna, eta bertan ostatu hartuko du. Bide batez beheko sotoa ere alokatuko du, Berpizkundeko musika garaiko musika-tresnekin jo ohi duen bere taldearen entsegu lekua izan dadin.
Baina musika talde hau trikimailu edota azpijoko bat besterik ez da, handik hurbil dagoen "Bandit Queen" ontzi-kasinoko dirua lapurtzeko asmoz profesoreak elkartu dituen gaizkile xelebreez osatutako talde bat baita.
Lapur taldea alproja xelebre hauek osatzen dute:
* G.H. Dorr irakaslea (Tom Hanks), Hegoaldeko zaldun planta eta hizkuntz hiletan aditua, hizketan eta zurikerietan aritzeko trebea oso.
* Gawain (Marlon Wayans), "Bandit Queen" ontzi-kasinoko langile beltz, gazte eta ahoberoa.
* "Jenerala" (Tzi Ma), tuneletan aditua den 50 urte inguruko asiar ixil, erretzaile eta petrala.
* Garth (J.K. Simmons), lehergailuetan aditua, antzina ekintzailea izana, Kolon minberatuaren sindromea du.
* Lump (Ryan Hurst), kankailu ergela, taldeko indartsua da.
Dirua ohosteko plana honetan datza: Munson andrearen sototik tunel bat ireki, bertako hormak lurrez eginak baitira, eta handik ontzi-kasinoaren diru biltegiaren hormaraino doan tunela zulatzea; Gawainek hormako zuloa estaliko du, eta Garth eta Jeneralak tunela eraitsiko dute.
Halere, filma eta plana bera aurrera doazen einean gauzak erabat nahastu eta ezusteko amaiera emango da.

## Aktoreak

* Tom Hanks - Profesor G.H. Dorr
* Irma P. Hall - Marva Munson
* Marlon Wayans - Gawain MacSam
* J. K. Simmons - Garth Pancake
* Tzi Ma - "Jenerala"
* Ryan Hurst - Lump Hudson
* Diane Delano - Mountain Girl/Mendizale
* George Wallace - Wyner sheriffa
* Stephen Root - Fernand Gudge

## Ikus gainera

* The Ladykillers (1955): Alexander Mackendrickek zuzendu eta Alec Guinness, Cecil Parker, Herbert Lom, Peter Sellers, Danny Green, Jack Warner eta Katie Johnson aktoreek antzeztua.

## Kanpo estekak

* The Ladykillers filmaren iragarkia ikusgai. Youtube.com (Ingelesez)
* The Ladykillers filmaren webgunea (Ingelesez)
* Datuak: Q83739
# The Ladykillers

The Ladykillers (euskaraz "Andere Hiltzaileak") 1955eko Alexander Mackendrick eskoziar-estatubatuar zinema zuzendariak zuzendutako komedia beltz film bat da. Alec Guinness, Cecil Parker, Herbert Lom, Peter Sellers, Danny Green, Jack Warner eta Katie Johnson aktoreek antzeztu zuten.
Jatorrizko gidoi onenaren Oscar Sariaren izendapena jaso (William Rose eta Britainiar Gidoi Onenaren BAFTA Saria irabazi zituen.
2004an izenburu berdineko berregokitzapena izan zuen, Ethan Coen eta Joel Coenek zuzendu eta Tom Hanks aktoreak antzeztua, baina hura New Orleans hirian girotua zegoen bitartean, jatorrizko film hau Londres hirian girotua dago.

## Argumentua

Oharra: Atal honek istorio osoa edo amaiera argitzen du.
Londres, Kings Cross barrutia. Trenbidetik hurbil dagoen etxe isolatu batean Wilberforce andereinoa bizi da (Katie Johnson), emakume adindu alargun eta izaera goxokoa. Behinola, Wilberfocek andreak Marcus irakaslea (Alec Guinness) eta musika talde bitxi baten lau kideei bi gela alokatuko dizkie: Claude Courtney (Cecil Parker) maior ongi hezitu eta engainagarria, Harry Robinson (Peter Sellers) cockney tratugile xelebrea, 'One-Round' Lawson (Danny Green) boxeolari ohi mozkortia eta Louis Harvey (Herbert Lom), gangster hiltzaile eta ankerra. Alargun agurgarriak ez dakien arren, boskoteak alboko tren geltokitik dirutza ohostu nahi duen lapur taldea da. Lapurrek kolpea ematea lortuko dute, baina andereak nortzuk diren jabetuko da, hortaz, lapurrek berau akatzea erabakiko dute, baina beraiek uste baina lanbide zailagoa izango zaie...

## Aktoreak

* Alec Guinness: Marcus irakaslea
* Cecil Parker: Claude Courtney maiorra
* Herbert Lom: Louis Harvey
* Peter Sellers: Harry Robinson
* Danny Green: 'One-Round' Lawson
* Jack Warner: Superintendentea
* Katie Johnson: Louisa Wilberforce andrea
* Philip Stainton: Sarjentua
* Frankie Howerd: Gurditxo-mutila
* Kenneth Connor: Taxilaria

## Ikus gainera

* The Ladykillers (2004ko filma): Ethan Coen eta Joel Coenek zuzendu eta Tom Hanks aktoreak antzeztua.

## Kanpo estekak

* IMDBko fitxa irakurgai (Ingelesez)
* Datuak: Q794306
# The Lancet

The Lancet barne medikuntzako aldizkaririk garrantzitsuen eta erreferentziazkoenetarikoa da. Halaber, munduko aldizkari medikorik zaharrenetarikoa da.
1823an sortu zuten Londonen (Erresuma Batua). Gaur egun astero argitaratzen dute.

## Kanpo estekak

* (Ingelesez) The Lancet-en webgunea
* Datuak: Q939416
* Multimedia: The Lancet / Q939416
* Espezieak: ISSN 0140-6736
# The Land Before Time (filma)

The Land Before Time (euskaraz Denboraz Aurreko Lurraldea edo Haran Sorginduaren Bila), 1988ko Don Bluth estatubatuarrak zuzendutako marrazki bizidun abentura eta drama film bat da. Gabriel Damon, Candace Hutson, Judith Barsi, Will Ryan eta Pat Hingle aktoreek ahotsez bikoiztu zuten. Steven Spilebergen Amblin Entertainment ekoiztetxeak ekoitzi zuen.
Jarraipen ugari izan ditu: The Great Valley Adventure (1994, The Time of the Great Giving (1995), Journey Through the Mists (1996), The Mysterious Island (1997), The Secret of Saurus Rock (1998), The Stone of Cold Fire (2000), The Big Freeze (2001), Journey to Big Water (2002), The Great Longneck Migration (2003), Invasion of the Tinysauruses (2005), The Great Day of the Flyers (2006), The Wisdom of Friends (2007) eta Journey of the Brave (2016).

## Argumentua

Oharra: Atal honek istorio osoa edo amaiera argitzen du.
Historiaurrea, dinosaurio kume talde batek Haran Handia deritzon oasi bat topatzeko abentura bidai bati ekingo diote, Lurrean jazotako gosete izugarri bat oraindik iritsi ez den leku bakarra baita.

## Aktoreak

* Gabriel Damon: Oin Txiki
* Candace Hutson: Cera
* Judith Barsi: Ducky
* Will Ryan: Petrie
* Helen Shaver: Ointxikiren ama
* Burke Byrnes: Ceraren ama
* Bill Erwin: Oin Txikiren aitona
* Pat Hingle: Narratzailea eta Rooter

## Kanpo estekak

* IMDBko fitxa irakurgai (Ingelesez)
* Datuak: Q192403
* Multimedia: The Land Before Time / Q192403
# The Langoliers (telesail laburra)

The Langoliers (euskaraz Langolierrak) 1995eko Tom Holland estatubatuar zinema zuzendariak zuzendutako beldurrezko telesail labura bat da. Stephen King idazlearen Four past Midnight ("Gauerdiko Lauak") ipuin bildumako izenburu berdineko kontakizun laburrean oinarritua dago. Patricia Wettig, Dean Stockwell, David Morse, Mark Lindsay Chapman, Frankie Faison, Baxter Harris, Kimber Riddle, Christopher Collet, Kate Maberly eta Bronson Pinchot aktoreek antzeztu zuten.
1995eko maiatzaren 14tik 15era ABC telebista katean estreinatu zen eta bi atalez osatua dago.

## Argumentua

Oharra: Atal honek istorio osoa edo amaiera argitzen du.
Los Angelestik Bostonera doan Lockheed L-1011 hegazkineko bidaiari gehienak hegaldian zehar eta inongo azalpenik gabe desagertu dira, beren objektu pertsonalak bertan utziz. Eskifaiako 10 bidaiari bakarrik gelditu dira, gertaera jazo denean lo baizeuden. Baina ez dira gainontzeko bidaiariak bakarrik desagertu, baita gainontzeko munduko jendea ere. Aireportu abandonatuak, hiri hustuak... Non daude gainontzeko gizakiak? Hamar bidaiariek erantzun azkar bat topatu beharko dute, beren atzetik jarraika duten indar bitxiak atzeman aurretik...

## Aktoreak

* Patricia Wettig: Laurel Stevenson,
* Dean Stockwell: Bob Jenkins
* David Morse: Brian Engle kapitaina
* Mark Lindsay Chapman: Nick Hopewell
* Frankie Faison: Don Gaffney
* Kimber Riddle: Bethany Simms
* Christopher Collet: Albert "Ace" Kaussner
* Kate Maberly: Dinah Catherine Bellman
* Bronson Pinchot: Craig Toomy
* John Griesemer: Roger Toomy
* Stephen King: Tom Holby (kameoa)

## Kanpo estekak

* IMDBko fitxa irakurgai (Ingelesez)
* Datuak: Q625770
# The Land of the Basques

The Land Of The Basques (euskaraz Euskaldunen lurraldea) 1955ean Orson Welles estatubatuar filma zuzendari ospetsuak Euskal Herriari buruz filmatutako dokumentala da. Ikuspuntu etnografiko edo antropologiko batetik filmatu zen.
Berez, Wellesek "Around the World with Orson Welles" ("Orson Wellesekin Munduan barrena") izeneko dokumental saila bat egiteko asmoa zuen, hau BBC kateak ekoitzi zuen eta munduko hainbat herrialde eta hiriri buruzko dokumentalez osatzen zen. Azkenik 6 dokumental besterik ezin izan zuen filmatu: Paris, Parisko gaua, Alemania ez komunista, Londres eta Viena... harrigarriki, 6 dokumental horietako bi Euskal Herriari buruz filmatu zituen.
Dokumentala Lapurdin eta Nafarroako Bortziriak eskualdean filmatu zen (Etxalar, Ibardin eta Bera).

## Erreferentziak

* ↑ Land of the basques (Orson Welles). The Iriarte

## Ikus, gainera

* Dokumentalak Euskal Herrian
* Au Pays des Basques
* Im Landen der Basken

## Kanpo-estekak

* The Land Of The Basques dokumentala ikusgai (1. zatia (Ingelesez)
* The Land Of The Basques dokumentala ikusgai (2. zatia (Ingelesez)
* The Land Of The Basques dokumentala ikusgai (3. zatia (Ingelesez)
* The Land Of The Basques dokumentala ikusgai (4. zatia (Ingelesez)
* The Land Of The Basques dokumentala ikusgai (5. zatia (Ingelesez)
* The Land Of The Basques dokumentala ikusgai (6. zatia (Ingelesez)
* The Land Of The Basques dokumentalari buruzko orrialdea irakurgai
# The Landmark

The Landmark Arabiar Emirerri Batuetako Abu Dhabi hirian eraikitako bulego dorrea da. Dorrea 2006 eta 2012 urteen artean eraiki zen eta 324 metro eta 72 solairu dauzka izan zuten.
Cesar Pelli & Associates Architects arkitekto taldeak diseinatu zuen.

## Erreferentziak

* ↑ http://skyscraperpage.com/cities/?buildingID=48732 Skyscraperpage.com webgunea

## Kanpo estekak

* (Ingelesez) Egitasmoari buruzko informazioa Skyscraperpage.com webgunean.
* Datuak: Q1735111
* Multimedia: The Landmark (Abu Dhabi) / Q1735111